แกร่งทั่วแผ่น ชาสินี สอยแชมป์แบดเซลคอมฯ 2016
ชาสินี โกรีภาพ นักตบลูกขนไก่ดาวรุ่งสาวไทย คว้าแชมป์แบดมินตันเยาวชนอายุไม่เกิน 19 ปี เซลคอม เอเซียต้า มาเลเซีย อินเตอร์เนชั่นแนล ยูธ 2016 ที่มาเลเซีย หลังรอบชิงชนะเลิศเอาชนะ ฮา นา เบ็ค จากเกาหลีใต้ ไปได้ 3-1 เกม ซึ่งรายการนี้เป็นการทดลองนับคะแนนระบบใหม่ด้วย ขณะที่ศึก โยเน็กซ์ ซันไรส์ อินโดนีเซีย มาสเตอร์ส ที่อินโดนีเซีย ครีม บุศนันทน์ อึ้งบำรุงพันธุ์ ผ่านเข้าชิงชนะเลิศ หญิงเดี่ยว หลังรอบรองชนะเลิศ เอาชนะ พรปวีณ์ ช่อชูวงศ์ เพื่อนร่วมชาติ ไป 2-1 เกม ส่วน จงกลพรรณ กิติธรากุล กับ รวินดา ประจงใจ ชนะ คู่อินโดนีเซีย 2-1 เกม เข้าชิงฯ หญิงคู่ ด้วยเช่นกัน,วันที่ 11 ก.ย.59 การแข่งขันแบดมินตันเยาวชนอายุไม่เกิน 19 ปี เซลคอม เอเซียต้า มาเลเซีย อินเตอร์เนชั่นแนล ยูธ 2016 ที่ประเทศมาเลเซีย เมื่อวันที่ 10 ก.ย. ซึ่ง รายการนี้เป็นการทดลองการใช้วิธีนับแต้ม 11 คะแนน และแข่งขันระบบ 3 ใน 5 เกมเป็นครั้งแรก โดยรอบชิงชนะเลิศ หญิงเดี่ยว ชาสินี โกรีภาพ มือ 5 ของรายการของไทย ฟอร์มแรงต่อเนื่องหลังจากโค่นมือ 1 ของรายการมาในรอบ 8 คน และในรอบนี้ เอาชนะ ฮา นา เบ็ค จากเกาหลีใต้ ไปได้ 3-1 เกม 11-9, 7-11, 11-6, 11-6 คว้าแชมป์มาครองได้สำเร็จ,ส่วนรอบชิงชนะเลิศ คู่ผสม ภาคิน คุณาอนุวิทย์ กับ ขวัญชนก สุดใจประภารัตน์ คู่มือ 1 ของรายการ พลาดท่าพ่าย ซู มิน ลิม กับ ยู ริม ลี จากเกาหลีใต้ คู่มือ 4 ของรายการ 0-3 เกม 6-11, 9-11, 6-11 ได้เพียงรองแชมป์ เช่นเดียวกับชายคู่ ณัฐพัฒน์ ตฤณขจี กับ ภาคิน คุณาอนุวิทย์ คู่มือ 1 ของรายการ ที่พ่าย ตัง เจีย เฉิน กับ เหว่ย ชองมันจากมาเลเซีย คู่มือ 6 ของรายการ 2-3 เกม 11-9, 8-11, 10-12, 11-6, 11-6,ขณะที่การแข่งขันแบดมินตัน โยเน็กซ์ ซันไรส์ อินโดนีเซีย มาสเตอร์ส ที่ประเทศอินโดนีเซีย วันเดียวกัน ครีม บุศนันทน์ อึ้งบำรุงพันธุ์ นักตบ ลูกขนไก่สาวไทย ผ่านเข้าชิงชนะเลิศ หญิงเดี่ยว หลังรอบรองชนะเลิศ เอาชนะ พรปวีณ์ ช่อชูวงศ์ เพื่อนร่วมชาติไปได้ 2-1 เกม 16-21, 21-15, 21-15 โดยบุศนันทน์จะเข้าไปแย่งแชมป์กับ จิน เหว่ย โกะ จากมาเลเซีย ที่ตัดเชือกชนะณิชชาอร จินดาพล สาวไทยอีกคนไป 2-0 เกม 21-18, 21-5,ขณะที่หญิงคู่ รอบรองชนะเลิศ จงกลพรรณ กิติธรากุล กับ รวินดา ประจงใจ ชนะ เทียรา โรซาเลีย กับ ริซกิ อเมียรา จากอินโดนีเซีย 2-1 เกม 21-17, 21-23, 21-19 ผ่านเข้ารอบชิงชนะเลิศไปพบ เช ยู จุง กับ คิม โซ ยอง จากเกาหลีใต้ ที่ตัดเชือกชนะ เดลลา เดสเทียรา กับ โรสยิตา อีกา จากอินโดนีเซีย 2-1 เกม 21-18, 13-21, 21-16
ชาสินี โกรีภาพ นักตบลูกขนไก่ดาวรุ่งสาวไทย คว้าแชมป์แบดมินตันเยาวชนอายุไม่เกิน 19 ปี เซลคอม เอเซียต้า มาเลเซีย อินเตอร์เนชั่นแนล ยูธ 2016 ที่มาเลเซีย หลังรอบชิงชนะเลิศเอาชนะ ฮา นา เบ็ค จากเกาหลีใต้ ไปได้ 3-1 เกม
ชาสินี โกรีภาพ,นักตบลูกขนไก่,ดาวรุ่งสาวไทย,เยาวชนอายุไม่เกิน 19 ปี,เซลคอม เอเซียต้า มาเลเซีย,อินเตอร์เนชั่นแนล ยูธ 2016,ฮา นา เบ็ค,โยเน็กซ์ ซันไรส์,อินโดนีเซีย มาสเตอร์ส,น้องครีม,บุศนันทน์ อึ้งบำรุงพันธุ์,พรปวีณ์ ช่อชูวงศ์,จงกลพรรณ กิติธรากุล,รวินดา ประจงใจ